Врз основа на член 36 став 1 точка 3 и член 64 став 1 од Статутот на Општина Центар-Скопје („Службен гласник на Општина Центар-Скопје“ бр. 1/06; 12/15; 9/19; 14/19; 1/21 и 11/21), Градоначалникот на Општина Центар-Скопје донесе

**Р Е Ш Е Н И Е**

**за објавување на Програмата за локален економски развој**

**на Општина Центар-Скопје за 2024 година**

Се објавува Програмата за локален економски развој на Општина Центар-Скопје за 2024 година,

што Советот на Општина Центар-Скопје ја донесе на 31. седница, одржана на 28.12.2023 година.

Бр. 09-5640/49 ГРАДОНАЧАЛНИК

28.12.2023 година на Општина Центар-Скопје

С к о п ј е м-р Горан Герасимовски

Изготвил: Д. Наумоска Радончиќ

Контролирал: Г. Мицевски

Врз основа на член 22 став 1 точка 3 од Законот за локалната самоуправа („Службен весник на РМ“ бр. 5/02), член 15 став 1 точка 1 и член 26 точка 12 од Статутот на Општина Центар-Скопје („Службен гласник на Општина Центар-Скопје“ бр. 1/06; 12/15; 9/19; 14/19; 1/21 и 11/21), Советот на Општина Центар-Скопје на

31. седница, одржана на 28.12.2023 година донесе

**ПРОГРАМА**

**за локален економски развој на**

**Општина Центар-Скопје за 2024 година**

Програмата за локален економски развој за 2024 година содржи различни планирани проекти, чија реализација, преку соодветни активности, мерки и обуки, ќе придонесе за подигнување на нивото на локалниот економски развој и за подобрување на квалитетот на услугите кон граѓаните на територијата на Општина Центар-Скопје.

Планираните проекти и активности во рамките на Програмата се опфатени во следниве програмски приоритети и цели:

* Консултантски услуги и организирање обуки
* Активности за поддршка на локалниот развој
* Поддршка на граѓанскиот сектор
* Набавка на информатичка и видеоопрема
* Набавка на компјутерски софтвер и
* Поправка и одржување на хардвер и софтвер

1. **Консултантски услуги и организирање обуки**

Во Програмата за локален економски развој се планира користење консултантски услуги во вид обуки, презентации и експертизи од надворешни консултанти/консултантки.

Со планираните апликативни обуки и други обуки опфатени се:

- Претприемачите, младите претприемачи и жените претприемачи;

- Здруженија на граѓани

Ќе се ангажираат експерти, обучувачи, предавачи, консултанти и организации за подготвување/изработка на проекти и проектни апликации за ЕУ-фондови и други донатори, менаџирање на проекти и проектен циклус за потребите на Општината, како и други обуки за потребите на општинската администрација и советниците и вработените во институциите во надлежност на Општината. При ангажирањето на експертите и обучувачите ќе се води грижа за родовиот паритет.

**Цел:**Зајакнување на свеста во поглед на потребата и на придобивките од континуирана обука и вештини, како и градење на капацитетите на претприемачите, младите, жените, како и на општинската администрација.

**Очекувани резултати:**

Подигнување на нивото на квалитетот на услугите за граѓаните.

**Средствата во висина од 100.000,00 денари се планирани во Буџетот на Општината.**

1. **Активности за поддршка на локалниот развој**

**Приоритетот:**

Унапредување и развивање на активностите за поддршка на економскиoт развој на локално ниво, во согласност со можностите и со прописите.

**Цел:**Мотивирање на бизнисот и граѓанскиот сектор и женските граѓански организации за поголема вклученост, како и идентификување на проектни идеи од субјекти на територијата на Општина Центар-Скопје и креирање долгорочни стратегиски приоритети.

**Активности:**

- Изработка на Стратегија за ЛЕР до вклучување на граѓанскиот сектор, бизнис-заедницата, советниците во Советот на Општина Центар, како и експерти од областа.

- Користење техничка помош и советување при аплицирање со проекти закористење на можностите што ги нудат ЕУ-фондовите и другите странски донатори преку активности и подготовка на соодветни проекти за аплицирање.

- Организирање презентации од добри практики од реализирани проекти.

- Развој на партнерски проектни апликации на граѓаните, граѓанските организации и здруженија и Општината.

**Резултати:**Утврдени стратегиски приоритети на Општината,

Изработена повеќегодишна Стратегија за ЛЕР на Општината

Реализирани проекти од ГО во интерес на Општина Центар.

**Наведените активности за поддршка на локалниот развој во Општината се планирани со вкупен буџет од 2.560.000,00 денари.**

1. **Субвенции и трансфери**

Реализација на проект Инвестиција во фотоволтаици, енергетска ефикасност, заштита на човековата околина и смарт табли за едукација на деца - Општина Центар, Општина Чаир и Општина Чучер-Сандево во кофинансирање со СПР.

Реализација на проект „ISF Plan“ (МКФ План) од Програмата Erasmus + KA2 финансиран преку Австриската агенција за образование, а реализиран како соработка со Педагошкиот факултет во Грац, Австрија, и Македонското здружение на дефектолози.

Проектот се однесува на креирање и ставање во употреба на апликативно софтверско решение за работа со деца со ПОП. Општина Центар е прва и единствена во нашата држава што ќе ја користи оваа апликација.

Во случај на потреба Општината обезбедува средства за кофинансирање на проект што би произлегол од некоја ГО, а во интерес на граѓаните на Општината.

**Очекувани резултати:**

Со реализацијата на овие проекти ќе му дадеме поддршка на образованието и тоа на две категории ученици за кои сметаме дека се особено важни и на кои им е потребна ваков вид поддршка. Во исто време ќе ја помогнеме работата на стручниот и образовниот кадар во училиштата и ќе го подигнеме процесот на образование на повисоко ниво.

**Средствата во висина од 900.000,00 денари се планирани во Буџетот на Општината, а 7.180.000 денари се обезбедени од надворешни извори на финансирање и донации.**

1. **Набавка на информатичка и видеоопрема**

По извршените темелни проверки на ИТ-опремата и на мрежата во текот на минатите години, а врз основа на доставените извештаи утврдена е потреба од набавка на:

- Нови десктоп и лаптоп компјутери, компјутерски делови, принтери, скенери, копир апарати и пасивна мрежна опрема.

**Средствата во висина од 1.200.000,00 денари се планирани во Буџетот на Општината.**

1. **Компјутерски софтвер**

Набавката на софтверски решенија е во согласност со потребите на секторите во Општина Центар.

**Средствата во висина од 2.900.000,00 денари се планирани во Буџетот на Општината.**

1. **Поправка и одржување на хардвер и софтвер**

На годишно ниво мора да постои поддршка од надворешни компании на целосниот систем за ИТ (сервери, мрежи, компјутери, печатачи, копир апарати и апликативни софтвери за повеќе сектори).

**Средствата во висина од 2.000.000,00 денари се планирани во Буџетот на Општината.**

1. **Воведување на Документ менаџмент систем**

Општина Центар, во насока на подобрување на процесите на работа и зголемување на транспарентноста на работењето, предвиде воведување на Документ менаџмент систем. Имајќи предвид дека се работи за обемен и комплексен систем, со кој во

голема мера ќе се промени начинот на работење на општинската администрација, воведувањето на ДМС ќе се одвива етапно во две фази.

Во првата фаза (2024 година) ќе се работи на три сегменти:

- анализа на процесите и процедурите, односно утврдување кои процеси ќе влезат во ДМС и фазите на нивното приклучување. Детално дефинирање на чекорите на процесите и на вклученоста на вработените за да може да се детерминираат патеките. Сето ова ќе се исцрта во Одделението за ИТ и ќе се подготви за почнување на имплементација на ДМС.

- градење на капацитетите на вработените и подигнување на свеста за важноста на ДМС, како за поедноставување на процесите, така и за зголемување на транспарентноста и отчетноста на Општината пред нејзините граѓани.

- Одделението за ИТ ќе ги истражи пазарот и можните хардверски и мрежни решенија, кои ќе имаат капацитет да го носат овој софтвер, како и цените на чинење на хардверот, со што целосно ќе бидеме подготвени за имплементација на ДМС.

**Во првата фаза на имплементација на овој проект нема да бидат потребни финансиски средства од Буџетот на Општината.**

**Вкупниот планиран основен буџет за реализација на Програмата за локален економски развој за 2024 година изнесува 9.660.000,00 денари, а буџетот на донации и надворешни извори на финансирање е во висина од 7.180.000,00 денари.**

**ТАБЕЛАРЕН ПРИКАЗ НА ПРОГРАМАТА ЗА ЛОКАЛЕН ЕКОНОМСКИ РАЗВОЈ НА ОПШТИНА ЦЕНТАР-СКОПЈЕ ЗА 2024 година**

|  |  |  |  |  |  |
| --- | --- | --- | --- | --- | --- |
|  |  |  | **ЛOKАЛЕН ЕКОНОМСКИ РАЗВОЈ** | **ПЛАНИРАНО** | |
|  |  |
| **Буџет** | **Надворешни извори на финансирање и донации** |
|  |  |  | **Поддршка на локалниот економски развој** | **9.660.000,00** | **7.180.000,00** |
|  | **424** |  | **Поправки и тековно одржување** | **2.000.000,00** |  |
|  | **424420** |  | **Поправки и одржување хардвер и софтвер** | **2.000.000,00** |  |
|  |  |  | Одржување на серверите, компјутерите, печатачите, копир апаратите и на мрежите | **850.000**  **250.000** |  |

|  |  |  |  |  |  |  |
| --- | --- | --- | --- | --- | --- | --- |
|  |  |  | Одржување на постојните апликации (архива, софтвер за ГИС,  телефонска централа,  систем за евиденција на работно време и  софтвер за финансии | **60.000**  **450.000**  **140.000**  **200.000**  **50.000** | |  |
|  | **425** |  | **Договорни услуги** | **100.000,00** | |  |
|  | **425970** |  | **Консултантски услуги** | **100.000,00** | |  |
|  |  |  | Ангажирање експерти, обучувачи, предавачи, консултанти и организации за подготвување/изработка на проекти и проектни апликации за ЕУ-фондови и други донатори, менаџирање на проекти и проектен циклус за потребите на Општината, како и други обуки за потребите на општинската администрација и советниците и вработените во институциите во надлежност на Општината | **100.000,00** | |  |
|  | **426** |  | **Други тековни расходи** | **560.000,00** | |  |
|  | **426990** |  | **Други оперативни расходи** | **560.000,00** | |  |
|  |  |  | Годишна членарина – Европска асоцијација за локална демократија - АЛДА | 60.000,00 | |  |
|  |  |  | Изработка на локална стратегија за локален економски развој 2024-2029 | 500.000,00 | |  |
|  | **463** |  | **Трансфери до невладини организации** | **2.000.000,00** |  | |
|  | **463110** |  | **Трансфери до здруженија на граѓани и фондации** | **2.000.000,00** |  | |
|  |  |  | Јавен повик за финансирање проекти на здруженија и фондации што се во интерес на Општина Центар | 2.000.000,00 |  | |
|  | **464** |  | **Субвенции и трансфери** | **900.000,00** | **7.180.000,00** | |
|  | **464990** |  | **Други трансфери** | **900.000,00** | **7.180.000,00** | |
|  |  |  | Реализација на проект - Фотоволтаични системи на две основни училишта во Општина Центар и по еден систем во Чаир и Чучер Сандево и смарт табли (шест во Центар и по три во Чучер Сандево и во Чаир) – кофинансирање со СПР | 800.000,00 | 6.000.000,00 | |

|  |  |  |  |  |  |  |
| --- | --- | --- | --- | --- | --- | --- |
|  |  |  | Кофинансирање на надворешно финансирани проекти | 100.000,00 | | 1.000.000,00 |
|  |  |  | Еразмус + проект (апликативно решение за работа со деца со ПОП со обука и материјали за работа) | 0,00 | | 180.000,00 |
|  | **480** |  | **Купување опрема и машини** | **1.200.000,00** | |  |
|  | **480140** |  | **Купување информатичка и видеоопрема** | **1.200.000,00** | |  |
|  |  |  | Набавка на нови лаптоп и десктоп компјутери, компјутерски делови, принтери, скенери, мултифункционални уреди, копир апарати и пасивна мрежна опрема | 1.200.000,00 |  | |
|  | **485** |  | **Набавка на софтвер** | **2.900.000,00** |  | |
|  | **485230** |  | **Компјутерски софтвер** | **2.900.000,00** |  | |
|  |  |  | Софтверско решение за ГИС | 2.310.000,00 |  | |
|  |  |  | Набавка на антивирусни сервер-клиент решенија | 290.000,00 |  | |
|  |  |  | Набавка на веб-страница | 300.000,00 |  | |
|  |  |  | Документ менаџмент систем | / |  | |

Реализацијата на Програмата ја врши Градоначалникот на Општина Центар-Скопје преку Секторот за локален економски развој и таа може да се изменува и да се дополнува според утврдени приоритети и цели.

При реализација на Програмата ќе се води родова статистика со цел во иднина да допринесеме за подобро родово одговорно буџетирање во оваа област. Индикатори со кои ќе се следи реализацијата на програмата од родов аспект ќе биде бројот на корисници по пол кои се финансираат од оваа програма.

Оваа Одлука стапува на сила на денот на објавувањето во „Службен гласник на Општина Центар-Скопје“.

Бр. 08-5640/48 Совет на Општина Центар-Скопје

28.12.2023 година Претседавач

С к о п ј е Виолета Велковска